**Προκήρυξη κινητικότητας Erasmus για το διάστημα 01/09/2021 - 31/10/2023**

Ενημερώνονται οι **φοιτητές όλων των κύκλων σπουδών** ότι η Προκήρυξη κινητικότητας Erasmus για το Σχέδιο 2021 πρόκειται να δημοσιευθεί τις αμέσως επόμενες ημέρες. Η προκήρυξη θα αφορά κινητικότητες μεταξύ **01/09/2021 και 31/10/2023** και θα δημοσιευθεί στον σύνδεσμο <https://piro.uoi.gr/erasmus/22/hrisima-eggrafa>

Η υποβολή φακέλου υποψηφιότητας θα γίνει αποκλειστικά ηλεκτρονικά, από τους ενδιαφερόμενους φοιτητές, μεταξύ

22/06/2021 (ώρα 10.00) και

06/07/2021 (ώρα 17.00)

Πριν την ηλεκτρονική υποβολή του φακέλου υποψηφιότητας, **ο ενδιαφερόμενες φοιτητής θα πρέπει να μελετήσει πολύ προσεκτικά:**

**(i) το κείμενο με τους ‘Γενικούς Όρους και Κανόνες – Παράρτημα της Προκήρυξης’, καθώς και**

**(ii) την ‘Προκήρυξη’.**

Για να υποβάλει ένας φοιτητής φάκελο υποψηφιότητας για **κινητικότητα με σκοπό τις** **Σπουδές**, θα πρέπει

1. να διατηρεί την φοιτητική του ιδιότητα,
2. να έχει ιδρυματικό λογαριασμό ηλεκτρονικού ταχυδρομείου, δηλαδή οι φοιτητές θα πρέπει να ενεργοποιήσουν e-mail της μορφής username@uoi.gr, όπου username είναι το όνομα χρήστη και password ο κωδικός πρόσβασης που έχουν στο φοιτητολόγιο (cronos),
3. να επιλέξει Πανεπιστήμιο – εταίρο (από τον κατάλογο Διμερών Συμφωνιών) το οποίο έχει ήδη υπογράψει Συμφωνία αποκλειστικά με το Τμήμα προέλευσης,

(iv) να σχεδιάσει, σε συνεργασία με τον Τμηματικώς υπεύθυνο, το πρόγραμμα σπουδών (φόρτου εργασίας περίπου 30 ECTS) που θα παρακολουθήσει στο πανεπιστήμιο υποδοχής, και την αντιστοιχία στο Πανεπιστήμιο Ιωαννίνων, συμπληρώνοντας το έντυπο Learning Agreement,

1. να υποβάλει όλα τα απαραίτητα έγγραφα/δικαιολογητικά που απαιτούνται (Ηλεκτρονική Αίτηση, Συμφωνία Σπουδών, Βεβαιώσεις Αναλυτικής Βαθμολογίας στην ελληνική και αγγλική γλώσσα, Επιστολή – στην ελληνική γλώσσα – Εκδήλωσης Ενδιαφέροντος προς το Τμήμα προέλευσης, Πιστοποιητικά Ξένων Γλωσσών, Φωτοαντίγραφο Αστυνομικής Ταυτότητας)

Για να υποβάλει ένας φοιτητής φάκελο υποψηφιότητας για **κινητικότητα με σκοπό την** **Πρακτική Άσκηση**, θα πρέπει

1. να διατηρεί την φοιτητική του ιδιότητα (στην συνέχεια μπορεί να μετακινηθεί ως πρόσφατα απόφοιτος),
2. να έχει ιδρυματικό λογαριασμό ηλεκτρονικού ταχυδρομείου, δηλαδή οι φοιτητές θα πρέπει να ενεργοποιήσουν e-mail της μορφής username@uoi.gr, όπου username είναι το όνομα χρήστη και password ο κωδικός πρόσβασης που έχουν στο φοιτητολόγιο (cronos),
3. να έχει συμφωνήσει με έναν φορέα υποδοχής και να έχει λάβει το ‘Letter of Acceptance’,
4. να υποβάλει όλα τα απαραίτητα έγγραφα/δικαιολογητικά που απαιτούνται (Ηλεκτρονική Αίτηση, Letter of Acceptance, Επιστολή – στην ελληνική γλώσσα – Εκδήλωσης Ενδιαφέροντος προς το Τμήμα προέλευσης, Βεβαιώσεις Αναλυτικής Βαθμολογίας στην ελληνική και αγγλική γλώσσα, Πιστοποιητικά Ξένων Γλωσσών, Φωτοαντίγραφο Αστυνομικής Ταυτότητας, Βιογραφικό Σημείωμα)

**Οι ηλεκτρονικοί σύνδεσμοι (για την υποβολή του φακέλου υποψηφιότητας) θα ενεργοποιηθούν, την Τρίτη 22/06/2021 και ώρα 10.00 και θα απενεργοποιηθούν την Τρίτη 06/07/2021 και ώρα 17.00.**

Από τη Διεύθυνση Διεθνών και Δημοσίων Σχέσεων

(Τ. 26510-07264, e-mail: atsefou@uoi.gr)